Diari Oficial de la Generalitat Valenciana


Sumari del DOGV 5738, del 09-04-2008 (2008/3840)

RESOLUCIÓ d'1 d'abril 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria d'Immigració i Ciutadania de la Generalitat i el Consell de Cambres Oficials de Comerç, Indùstria i Navegació de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3840


Data del document
:   01-04-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Immigració i Ciutadania
    * organització patronal
    * integració dels migrants
    * ajuda al desenvolupament
    * cooperació administrativa

RESOLUCIÓ d'1 d'abril 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria d'Immigració i Ciutadania de la Generalitat i el Consell de Cambres Oficials de Comerç, Indùstria i Navegació de la Comunitat Valenciana. [2008/3840]  
La conselleria d'Immigració i Ciutadania de la Generalitat i el Consell de Cambres Oficials de Comerç, Indùstria i Navegació de la Comunitat Valenciana han subscrit, després de la tramitació prèvia reglamentària, el 26 de març de 2008, un conveni marc de col·laboració.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0486/2008, i que figura com a annex d'esta resolució.  
Valencia, 1 d'abril de 2008.- El director general de Relacions amb Les Corts i Secretariat del Consell: Ángel Mompó Romero.  
Conveni marc de col·laboració entre la conselleria d'Immigració i Ciutadania de la Generalitat Valenciana i el Consell de Cambres Oficials de Comerç, Indústria i Navegació de la Comunitat Valenciana  
València, 26 de març de 2008  
Reunits  
D'una part, Rafael Blasco Castany, conseller d'Immigració i Ciutadania de la Generalitat Valenciana, segons el Decret 8/2007, de 28 de juny, del president de la Generalitat, que es troba autoritzat per a la firma d'este conveni per acord del Consell de data 14 de març de 2008.  
I d'una altra, Arturo Virosque Ruiz, president del Consell de Cambres Oficials de Comerç, Indústria i Navegació de la Comunitat Valenciana, nomenat en sessió del ple del Consell de data 25 de maig de 2006, que actua en representació d'este segons les facultats conferides per raó de l'article 52 del Decret 158/2001, de 15 d'octubre, pel qual es va aprovar el Reglament de les Cambres Oficials de Comerç, Indústria i Navegació de la Comunitat Valenciana.  
Ambdós parts es reconeixen mútuament la plena capacitat per a obligar-se a través del present instrument i  
Exposen  
Primer  
El progressiu increment del flux migratori que rep la Comunitat Valenciana exigix que este siga regulat a través d'accions que faciliten la inserció i adaptació, en tots els àmbits, de la població estrangera, i l'assentament laboral constituïx l'aspecte fonamental d'este procés.  
Segon  
La conselleria d'Immigració i Ciutadania i el Consell de Cambres de Comerç, Indústria i Navegació de la Comunitat Valenciana, conscients de la situació, consideren ineludible dur a terme conjuntament un projecte d'actuació tendent a afavorir la integració laboral dels estrangers.  
Tercer  
Este projecte s'estructurarà a través de dos línies fonamentals d'actuació, la primera d'elles, s'orientarà a proporcionar la formació necessària a la població estrangera amb la finalitat d'afavorir el seu accés al mercat laboral i la seua especialització i promoció dins d'este, i la segona d'elles estarà dirigida a difondre i estendre la cultura de la convivència i plena integració en l'àmbit econòmic.  
Quart.   
El sector de la població estrangera comprés en este conveni és el procedent dels països amb major flux migratori.  
Per tot el que s'ha exposat, ambdós parts acorden subscriure este conveni segons les següents  
Clàusules  
Primera  
L'objecte del present conveni és establir el marc de col·laboració del Consell de Cambres de Comerç, Indústria i Navegació i la conselleria d'Immigració i Ciutadania, per a adoptar els mecanismes necessaris de suport i de caràcter formatiu que faciliten la inserció sociolaboral i la plena integració del col·lectiu estranger en la Comunitat Valenciana.  
Segona  
Per al desplegament i l'execució de cada una de les accions a dur a terme, s'elaboraran convenis singulars entre les parts en què es delimitarà la seua configuració i abast, concretant-se la participació de cada un dels firmants, així com el pressupost i forma de finançament en cada un dels casos.  
Tercera  
Per a la proposició i l'elaboració dels successius convenis que se subscriguen en desplegament i compliment del present, així com per al seguiment de la seua efectiva execució, es constituirà una comissió composta per un representant de cada una de les parts.  
Quarta  
En tots els elements que donen publicitat o difonguen, per qualsevol mitjà, les activitats que es realitzen en el marc d'este conveni, s'inserirà la imatge gràfica de cada una de les parts.  
Cinquena  
La vigència del present conveni serà de quatre anys, que es computaran a partir de la data de la firma, i serà prorrogable posteriorment de forma anual.  
I en prova de conformitat, ambdós parts subscriuen el present conveni, en triple versió i a un sol efecte en el lloc i la data abans indicats.  
El conseller d'Immigració i Ciutadania: Rafael Blasco Castany.  
El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.